**LĒMUMS**

LIEPĀJĀ

|  |  |  |
| --- | --- | --- |
| 2022.gada 16.jūnijā |  Nr.243/10(prot. Nr.10, 22.§) |  |

Par pašvaldībai piederošā zemesgabala

Brīvības ielā 146A, Liepājā, cenas

apstiprināšanu

Pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 3.punktu, 8.panta otro un trešo daļu, 37.panta pirmās daļas 4.punktu un 44.1 pantu, Liepājas valstspilsētas pašvaldības domes 2022.gada 14.aprīļa lēmumu Nr.152/6 "Par apbūvēta zemesgabala Brīvības ielā 146A atsavināšanu", sertificēta nekustamā īpašuma vērtētāja sabiedrības ar ierobežotu atbildību "Vindeks" (kvalifikācijas sertifikāts Nr.25) 2022.gada 17.maija nekustamā īpašuma Brīvības ielā 146A, Liepājā, vērtējumu, sertificētas nekustamā īpašuma vērtētājas Anitas Vēdiķes (kvalifikācijas sertifikāts Nr.76) 2022.gada 30.maija nekustamā īpašuma Brīvības ielā 146A, Liepājā, vērtējumu, ņemot vērā, ka saskaņā ar Publiskas personas finanšu līdzekļu un mantas izšķērdēšanas novēršanas likuma 3.panta 2.punktu manta ir atsavināma par iespējami augstāku cenu, un izskatot Liepājas valstspilsētas pašvaldības domes pastāvīgās Finanšu komitejas 2022.gada 9.jūnija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piederoša apbūvēta zemesgabala Brīvības ielā 146A, Liepājā (kadastra Nr.1700 022 0117), pārdošanas cenu 75000 EUR (septiņdesmit pieci tūkstoši *euro*).

2. Noteikt, ka pircējs samaksu par lēmuma 1.punktā minēto Liepājas valstspilsētas pašvaldībai piederošo apbūvētu zemesgabalu veic 100% apmērā viena mēneša laikā no pirkuma līguma noslēgšanas brīža.

3. Uzdot Liepājas pilsētas pašvaldības iestādei "Nekustamā īpašuma pārvalde" sagatavot apbūvēta zemesgabala Brīvības ielā 146A, Liepājā, atsavināšanas paziņojumu un pirkuma līgumu.

4. Pilnvarot Liepājas pilsētas pašvaldības iestādes "Nekustamās īpašuma pārvalde" vadītāju parakstīt pirkuma līgumu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei 2 eks., Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai |